উড়িরচর ইউনিয়ন

উড়িরচর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন। উড়িরচর ইউনিয়নের আয়তন ২৬,০০১ একর (১০৫.২৩ বর্গ কিলোমিটার)। (২০০৭ সালের তথ্য অনুযায়ী) ২০১১ সালের পরিসংখ্যান অনুযায়ী উড়িরচর ইউনিয়নের লোকসংখ্যা ১১,৯২৩ জন। এর মধ্যে পুরুষ ৬,৪২৫ জন এবং মহিলা ৫,৪৯৮ জন। সন্দ্বীপ উপজেলার উত্তরের একটি উপদ্বীপ উড়িরচর ইউনিয়ন। এ ইউনিয়নের দক্ষিণ-পূর্বে সন্দ্বীপ চ্যানেল ও সন্তোষপুর ইউনিয়ন; পূর্বে সন্দ্বীপ চ্যানেল ও মীরসরাই উপজেলার সাহেরখালী ইউনিয়ন; উত্তরে সন্দ্বীপ চ্যানেল ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন; পশ্চিমে নোয়াখালী জেলার কোম্পানীগঞ্জ উপজেলার চর এলাহী ইউনিয়ন, সন্দ্বীপ চ্যানেল ও সুবর্ণচর উপজেলার চর ক্লার্ক ইউনিয়ন এবং দক্ষিণে বঙ্গোপসাগর। উড়িরচর ইউনিয়ন সন্দ্বীপ উপজেলার আওতাধীন ১নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত। ১৯৭০-৭১ সালের দিকে সন্দ্বীপের উত্তর-পশ্চিম দিকে মেঘনা মোহনায় একটি দ্বীপ জেগে উঠে। দ্বীপের জন্মের কিছুদিন পর সন্দ্বীপের জনগণ এই দ্বীপে গিয়ে দেখতে পায় সমস্ত দ্বীপে ঘাস আর ঘাস। এই ঘাসকে সন্দ্বীপের আঞ্চলিক ভাষায় উড়ি বলা হয়। আর এই উড়ি ঘাস থেকে এর নাম হয় 'উড়ির চর'। তৎকালীন সন্দ্বীপের কৃতী সন্তান কালাপানিয়া ইউনিয়নের চেয়ারম্যান মরহুম আসাদুল হক চৌধুরী প্রকাশ সাহেব মিয়া সন্দ্বীপের বিভিন্ন এলাকা থেকে নদী সিকিস্তি ভূমীহীন মানুষদের কে ১৯৮০-৮১ সালে উড়ির চরে এনে বসতি করে দেয়। ১৯৮৫ সালের বন্যা, ১৯৯১ সালের ঘূর্ণিঝড়, ২০০৭ সালের সিডর, ২০০৯ সালের আইলার মত বড় বড় প্রাকৃতিক দুর্যোগ মোকাবেলা করে উড়ির চর, যার মধ্যে ১৯৮৫ এবং ১৯৯১ সালের দুর্যোগে এই উড়ির চরের সবচেয়ে বেশি ক্ষতি হয়। উড়ির চর প্রথম চেয়ারম্যান নির্বাচিত হন মরহুম আসাদুল হক চৌধুরী প্রকাশ সাহেব মিয়ার সহধর্মিনী মিসেস তাহমিনা চৌধুরী। উড়িরচর ইউনিয়নের সাক্ষরতার হার ২৬.৪০%। এ ইউনিয়নে ১টি নিম্ন মাধ্যমিক বিদ্যালয়, ৪টি প্রাথমিক বিদ্যালয়, ১টি আনন্দ স্কুল ও ৫টি ইবতেদায়ী ও দাখিল মাদ্রাসার রয়েছে। এদের মধ্যে উড়িরচর মাধ্যমিক বিদ্যালয় উল্লেখযোগ্য। উপজেলা সদর থেকে উড়িরচর ইউনিয়নে যোগাযোগের উপায় নৌপথ। প্রধান যোগাযোগ মাধ্যম নৌকা ও ট্রলার। উড়িরচর ইউনিয়নে ২২টি মসজিদ, ৮টি ঈদগাহ ও ২টি মন্দির রয়েছে। মূল উপজেলা থেকে বিচ্ছিন্ন উক্ত ইউনিয়নটির চার পাশে মেঘনা নদী অবস্থিত এবং ছোট ছোট অনেক খাল রয়েছে। উড়িরচর ইউনিয়নের প্রধান প্রধান হাট/বাজারগুলো হল, জনতা বাজার, বাংলা বাজার, কলোনী বাজার, মিয়া বাজার, নতুন বাজার, সমিতির হাট,খায়ের মার্কেট এবং রাজীব বাজার। সাগর পাড়ে কেওড়া বন; ৬নং ওয়ার্ডে অবস্থিত। বর্তমান চেয়ারম্যান: মোহাম্মদ আবদুর রহিম চেয়ারম্যানগণের তালিকা সন্দ্বীপ উপজেলা সন্দ্বীপ থানা চট্টগ্রাম জেলা "সন্দ্বীপ উপজেলা - বাংলাপিডিয়া"। bn.banglapedia.org।  "জনসংখ্যা লোকসংখ্যা - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "উড়ির চর ইউনিয়নের ইতিহাস - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "urircharup.chittagong.gov.bd"।  "যোগাযোগ ব্যবস্থা - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "মসজিদ - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "ঈদগাহ - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "মন্দির - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "খাল ও নদী - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "হাট বাজারের তালিকা - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd।  "দর্শনীয়স্থান - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "জনাব মোঃ আব্দুর রহিম - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।  "ইউনিয়ন পরিষদের পূর্বতন চেয়ারম্যানবৃন্দ - উড়িরচর ইউনিয়ন - উড়িরচর ইউনিয়ন"। urircharup.chittagong.gov.bd। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৭।